I årene mellom 2011 og 2019 spilte trommeslager Robert Cohn blant annet i progbandet Krumpznylt, samt jobbet som DJ. Gitarist Øyvind Henriksen startet opp bandet Sverre Smed i 2016, sammen med de tidligere Moys-medlemmene Aksel Henriksen og Petter Brevig. De ga ut et selvtittulert album i 2018 og flere singler. I 2022 ble også Moys-bassist Jørn Gundersen medlem av Sverre Smed. Vokalist Henning Bergersen utga i mai 2016 sitt første soloalbum , som bassist Jørn Gundersen også medvirket på. Tidligere Moys-bassist Gard Sveen debuterte som krimforfatter i 2013, og vant flere priser for sin debutbok. Han har senere utgitt flere andre romaner samt en dokumentarbok.